AMPTELIKE SUID-AFRIKAANSE LOKPRENT VIR MOFFIE VRYGESTEL – Olka Bolka Web & E-Magazine
Die storie van 'n jong dienspligtige wat die alledaagse wreedheid van die weermag in die 1980's tydens apartheid in Suid-Afrika probeer oorleef, het reeds gehore oor die wêreld heen oorgehaal. Vertonings in Londen, Stockholm en Glasgow vroeër vanjaar het vinnig uitverkoop, en die fliek is deur resensente geloof.
Die nuwe lokprent gee met 'n gestroopte herskepping van Rodriguez se "Sugar Man" die toon aan vir "Oliver Hermanus se meesterstuk," soos Variety dit bestempel het. Hermanus het op die nippertjie besluit om die regte vir die liedjie te bekom en in die fliek te gebruik. Met slegs tien dae oor voordat die fliek moes klaar, het Hermanus na die musiekvervaardiger Ben Ludik uitgereik. Hy het vir Ludik gevra om die liedjie met 'n vrouestem in iets nuut te omskep wat hy dan as 'n onuitwisbare lied aan die einde van die fliek kon gebruik.
"Elke vervaardiger droom daarvan om gevra te word om 'n ikoniese liedjie in iets nuuts te omskep," sê Ludik. Ludik het onder meer die klankbaan vir een van Hermanus se ander flieks, Skoonheid/Beauty, behartig. "Ek glo Oliver het besluit om "Sugar Man" in MOFFIE in te sluit omdat dit 'n lied oor 'n hunkering na ontsnapping is" – soortgelyk aan die fliek se hoofkarakter, Nicholas (Kai Luke Brümmer) se ervaring. "Die liedjie het 'n spesiale stem nodig gehad om daardie broosheid en hunkering weer te gee." Om dít te bewerkstelling, het Ludik die sanger Rebekah Thompson se ryk alt-stem ingespan.
"Ek is so opgewonde om die nuwe lokprent met die Suid-Afrikaanse gehoor te deel," sê Hermanus. "Dit was so 'n ongelooflike geleentheid om Rodriguez se "Sugar Man" in te sluit. Ben Ludik se verwerking vir die lokprent is die kersie op die koek. Ek is gek oor wat hy met die liedjie gedoen het en ek hoop gehore sal opdaag om die ongelooflike werk te ervaar wat deur 'n groep briljante Suid-Afrikaners – akteurs, ontwerpers, fotograwe, komponiste, vervaardigers en produksiespan – gemaak is. Ons nuwe lokprent is 'n eerbetoon aan Suid-Afrikaanse rolprentteaters en filmmakers wat die wêreldmark aanvat."
"As 'n vrou en 'n ma is ek diep aangeraak en baie trots om deel van die rolprent te wees," sê Ryan-van Graan. "Ek kan my nie indink hoe dit moes wees om jou seun oorlog toe te stuur nie, of om te vrees vir sy oorlewing in 'n omgewing waar seuns vervolg en afgepers is as hulle op enige manier anders was."
MOFFIE is deur Portobello Productions en Penzance Films vervaardig en word vroeg in Januarie by die Palm Springs-filmfees in Amerika bekendgestel. Die fliek sal ook oor die volgende drie maande in Noorweë, Skotland, Ierland en Mexiko bekendgestel word.
Olka Bolka het met Kai en Stefan gesels om hulle beter te leer ken.
Ek is in Johannesburg gebore en grootgeword in the Henley on Klip.
Ek het by UCT gaan studeer. Teater en Toneel/Theatre and Performance.
Ek doen baie navorsing. Ek probeer om n in diepte agtergrond storie te skep van my karakter deur middel van teks opsommimgs en om die tydsperiode af te breek.
Hoe het jy jou rol benader in Moffie, was dit moeilik?
Ek en die regisseur Oliver Hermanus het baie tyd spandeer om die karakter se agtergrond storie te skep, die tydsperiode waarin dit afspeel en die teks. Ek het ook 13kg verloor vir die rol om kleiner te vertoon.
Om so intense rol te vertolk eis altyd sy tol op jou emosioneel. Maar dis my werk en mens raak gewoond daaraaan deur oefening.
Wanneer ek branderplank ry.
Ek het al geweet vandat my ma haar eie gemeenskapsteater oopgemaak het in 'n helikopter skuur in die Suide van Johannesburg toe ek klein was.
My ouers het my nog altyd ten volle ondersteun.
Watter reeks is tans jou gunsteling?
My gunsteling reeks op die oomblik is Euphoria en Bad Banks
Ek sal graag 'n regisseur wil wees.
As ek op stel is en nie in die projek glo nie.
Ek sal graag 'n baie donker karakter wil speel.
Ek sou graag 'n dokter wou wees.
Ek hou regtig van alle tipe musiek.
Ek het so baie, maar op die oomblik 'Parasite'
Braai en wit wyn
'Killing Commendatore' deur Huruki Murakami
Waar is jy gebore en het jy grootgeword? Ek is gebore in Pretoria, 1992. Laerskool en Hoerskool Menlopark ook in Pretoria. Daarna het ek vir 'n paar jaar in Johannesburg gebly en is nou weer terug in Pretoria (Laaste 2 jaar)
Het jy naskool gaan studeer, indien wel wat? ek het B.com besigheidsbestuur en bemarking studeer by UNISA en in 2016 my graad behaal.
Hoe berei jy jou voor vir 'n rol? Ek begin altyd met navorsing. Veral as dit 'n periode teks is. Moffie speel af in 1981, so stap een is om so veel as moontlik inligting te versamel van daardie tyd. Karre is ander, daar was geen selfone, daar was anders gepraat ens ens. Dan probeer jy ooreenkomste tussen jou en die karakter vind wat jy dan aan jou karakter leen. En dan leer ek die karakter ken, ek kleur sy agtergrond in sodat jy in enige situasie weet hoe jou karakter sal optree. Hoe nader jy aan jou karakter kan kom, hoe meer geloofwaardig gaan jy hom kan vertolk.
Hoe het jy jou rol benader in Moffie, was dit moeilik? Dit is 'n proses. Jy raak oor tyd gewoond aan jou karkater. Jy leer hom ken. Jy maak sekere karakter keuses wat jy glo gaan werk vir jou rol. Natuurlik was ons soldate, so dit was fisies ook uitdaging. En daarvoor moet mens ook voorberei. Net soos wat jou karakter moet inpas en sy persoonlikheid wys tussen die soldate, so moet jy as akteur ook jou plek vind tussen 'n klomp akteurs en dit het uiteindelik gesorg dat almdat 'n broederskap bond gegin vorm het. Ek het elke dag, dag vir dag gevat. Gefokus op die tonele wat die dag verfilm word. Seker gemaak ek weet waar my karakter se emotionele storielyn daai dag is en dan myself ingeleef, om Oscar so eerlik as moontlik te vertolk
Hoe hanteer jy 'n moeilike karakter of toneel? Soos elke ander. Jy leef jouself in, tussen "aksie"en "cut" word jy daai karakter. En oor tyd leer mens aan om vinniger in en uit jou karakter te spring.
Wanneer is jy op jou gelukigste? Wanneer my selfoon af is en ek my gunstelling vriende/familie om my het.
Wanneer het jy geweet jy wil 'n akteur word? Ouderdom 15, na my eerste professionele rol, Fiela se Kind
Hoe het jou ouers oor jou beroepkeuse gevoel? My ouers weet ek gaan volluit vir alles wat ek aanpak. Hulle het my vertrou en doen steeds.
Wie se TV Klerkas sal jy graag wil hê? Reynard Slabbert (Hy is aanbieder van bravo! en sy klerekas word gereeld opgeknap met nuwe uitrustings)
Watter reeks is tans jou gunsteling? Why women kill.
Watter werk sal jy graag agter die skerms wil doen? vervaardiging. dit kombineer my twee passies: Besigheid en vermaak
Wat is jou nagmerrie scenario tydens verfilming? Indien jy besig met om'n "combat" te verfilm en skielik breek daar 'n regte shootout tussen Polisie en Parlemoenstropers uit, paar honderd meter van jou (Ja, dit was die geval tyd Moffie)
As jy enige karakter kon speel wie sou dit wees? Adam Driver se karakter in Marriage Story
Watter beroep sou jy beoefen het as jy nie akteur geword het nie? Krieket kommentator
Tipe Musiek – Mixture between electronic, jazz, blues and soul
Sanger – Harry Styles
Sangeres – Billie Eilish
Band – Two feet
Gunsteling liedjie – Quick Musical Doodles (Two Feet)
Rolprent – Tans (Joker en Marriage Story)
Akteur – Leonardo Dicaprio
Aktrise – Nicole Kidman
TV reeks en karakter – Dexter
Kos en drankie – Rooivleis en Brandy
Ontspanning – Rooivleis en Brandy
Boek – Murder Mysteries
Vakansie bestemming – Koffiebaai
Waarvan hou jy niks – 1. Om laat te wees. 2. Mense wat my laatmaak. 3 Mense wat nie omgee om laat te wees nie. 4. Mense wat nie agterkom as hulle besig is om jou tyd te mors nie.
. Dit is 'n Oliver Hermanus film en word reeds baie wyd in die buiteland geprys deur verskeie media soos Hollywood Reporter, Variety, The Times, ens.
Ek wil by uitstek graag noem dat ons besef baie mense se eerste reaksie teenoor die titel van die fliek is half geskok. MOFFIE. Dis nogal in jou gesig. Ek wil ook noem dat die eerste indruk oorkom dat dit slegs 'n Gay fliek is, maar juis daarom dat ek graag konteks wil skep voordat ek vra vir 'n onderhoud.
Die fliek se titel, MOFFIE, is juis so groot en in mens se gesig omdat die doel met dit is om die woord MOFFIE te de-aktiveer. Soveel ouens (Gay of nie Gay nie) is al MOFFIES genoem en die woord inself is afbrekend teenoor menswees. Dit gaan juis oor hoe hierdie spesifieke woord gebruik word om jong mans (18 jaar oud) af te breek. In die werklikheid kan enige woord wat negatief is 'n mens so afbreek. In hierdie geval is die fokus op die woord MOFFIE. Ons hoop is dat media en mense nie sal wegskram vanaf die titel van die fliek nie, maar dit sal omarm en saam met ons sal poog om hierdie aaklige woord te de-aktiveer. Soos wat Oliver Hermanus dit stel – kan dit slegs gebeur indien mense die woord "head on" vat en uitblaker. Dan verloor dit sy krag.
Verder handel die fliek oor jong seuns wat weermag toe gaan en wat hulle moes deurmaak. Dan is daar een seun, Nicholas, wat nie 100% seker is oor sy seksualiteit nie en bo en behalwe die trauma van die weermag en grens moet deel met hierdie groot "issue" van hom en wat in daardie jare absoluut onaanvaarbaar was. Daar is ongelooflik baie in die film om oor na te dink. Ek wonder hoe die Ma's en susters van hierdie seuns gevoel het.
Ek wonder net hoe 'n Ma voel as haar seun 'n MOFFIE genoem word. Daar is soveel Ma's en Susters en selfs dogters daarbuite wie se seuns, Pa's of broers Gay is of selfs net effens verfynd is en deur mense as 'n MOFFIE uitgeskel word. So, die film spreek werklik tot 'n baie wye gehoor en beslis nie net tot 'n Gay gehoor nie